2017. MÁRCIUS

123. szám

KIZUNA 絆 きずな
A Magyar–Japán Baráti Társaság (MJBT) hírlevele

Szerkesztő: Horváth Alíz (holiza5@gmail.com)

Örömmel jelentjük, hogy 2017. február elsején a Japán Nagykövetségen a Japán
Külügyminisztérium kitüntetését vehette át a Japán-Magyar Nagyszótár magyar
szerkesztőbizottsága. A kitüntetéseket Őex. Koszuge Dzsunicsi nagykövet adta át dr. Varrók Ilona,
dr. Vihar Judit, dr. Janó István, Máté Zoltán, dr. Mártonfi Attila, dr. Székács Anna, dr. Sato
Noriko,Wakai Seiji, Molnár Pál, Bíbor Gábor, Csoma Orsolya, dr. Laczkó Krisztina és Werner Ákosrészére. Társaságunk nevében szívből gratulálunk!

Fotó: Magyarországi Japán Nagykövetség

12017. MÁRCIUS

123. szám

Tisztelt MJBT-tagok!
Elérkezett a 2017-es jubileumi év, Társaságunk idén 30 éves! Az MJBT vezetősége szeretné
méltó módon megünnepelni a jubileumi évet, ezért rengeteg programmal készülünk idén tavaszra
is: kezdve a márciusi Tavaszi Hangok koncerttel, amelyben idén először társszervezők vagyunk, amár lassan hagyományosnak számító áprilisi Haiku napon át a májusi Japán napokig. Tartson Önis velünk!
Felhívás az éves, rendes közgyűlésről
Kérem, engedjék meg, hogy felhívjam tisztelt figyelmüket arra, hogy 2017. május 19-én 15:0019:00 óra között tartjuk éves, rendes közgyűlésünket a Nemzetek Házában (1062 Budapest,
Bajza utca 54. mfsz. 1.), amelyre ezúton is minden kedves Tagunkat sok szeretettel várjuk. A
várható napirendi pontokról emailben fogunk tájékoztatást küldeni.
Felhívás SZJA 1%-al és tagdíjbefizetéssel kapcsolatban
Lassan közeledik az adóbevallás időpontja. Idén először a NAV készíti el adóbevallásunkat,
adónk 1+1%-áról azonban továbbra is van lehetőségünk nyilatkozni, méghozzá egészen május
22-ig! Társaságunk tevékenységét szinte teljes egészében a tagdíjakból és SZJA 1%-okból befolyóösszegből kell fedeznünk, ezért nagyon fontos számunkra, hogy minél többen segítsék munkánkat
felajánlásukkal. Ehhez természetesen nem kell tagnak lenni, bármelyik magyar adózó szabadon
felajánlhatja Társaságunk számára adója 1%-át. Amennyiben Ön, vagy valamely családtagja úgy
dönt, hogy adója 1%-ával minket támogat, úgy az http://mjbt.hu/tagdijbefizetes/ oldalon talál
részletes segítséget és innen letöltheti a nyomtatható EGYSZA nyilatkozatot is! A nyilatkozat
kitöltéséhez egyébként csak az MJBT adószámára van szükség: 19001102-1-42.
Támogatását szívből köszönjük!

Végezetül engedjék meg, hogy tisztelettel megkérjem tagjainkat, hogy az idei tagdíjukat
mihamarabb fizessék be csekken, átutalással vagy az MJBT honlapján elérhető PayPal fizetési
megoldással! A tagdíj idén is változatlan: dolgozóknak 4000 Ft, tanulóknak és nyugdíjasoknak
2000 Ft. Az MJBT bankszámlaszáma: CIB Bank 10700206-68145022-51100005. (A közleményben
kérjük, tüntessék fel kedves nevüket és a tárgyévet!) A http://mjbt.hu/tagdijbefizetes/ oldalon
további segítséget találnak tagdíjbefizetéssel kapcsolatban.
Kérdéseikkel, észrevételeikkel továbbra is forduljanak hozzám bátran!
Baráti üdvözlettel,
Hajnal Krisztinafőtitkár2

2017. MÁRCIUS

123. szám

Programajánló

Havi KlubnapokNÁLUNK... ÉS NÁLATOK?
Összehasonlítás, a hasonlóságok és ellentétek elmesélése, felismerése, taglalása. A beszélgetések
során a szakma legkiemelkedőbb szakértői mondják el az adott témához fűzött véleményüket,gondolataikat.
A havi klubnapok helyszíne a Nemzetek Háza (Budapest, VI. Bajza u. 54. földszint).
A klubnapok 17:30 perckor kezdődnek.
2017. március 17.
A muzsika hangja Japánban és Magyarországon
Beszélgetés a japán és a magyar zene sajátosságairól, tradicionális hangszerekről és a zenevilágáról neves közreműködők segítségével. Az est során megszólalnak régi japán és magyar
hangszerek is. A klubnap folyamán olyan érdekes kérdésekre is választ kaphatunk, hogy milyen
hasonlóságokat mutat a japán és a magyar tradicionális zene vagy, hogy miként jelenik meg apentatónia a japán és a magyar zenében?
GOMBAI TAMÁS, Artisjus-díjas hegedűművész, a Magyar Ezüst Érdemkereszt kitüntetettje
KENÉZ LÁSZLÓ, főiskolai docens, magyar-japán népzenész, sakuhacsi-művész

3

2017. MÁRCIUS

123. szám

Fotók: internet
2017. április 21.
KK-ON koncert az MJBT klubnapján
Februári klubnapunk után ismét zenei rendezvényt tervezünk!
A Károli Gáspár Református Egyetem Japanológia Tanszékén 2015-ben alakult meg a KK-ON zenei
klub Goto Shota tanár úr vezetésével, japán szakos hallgatók közreműködésével. A zenekar
napjaink népszerű japán dalait tűzi műsorára zenei kísérettel. Sikeres koncertet adtak többek
között a tanszék Japán Napok rendezvényén is 2016 októberében. Bemutatójukon helyet kapnak
népszerű és klasszikus japán könnyűzenei slágerek.

4

2017. MÁRCIUS

123. szám

Beszámolók
Kecskemét
Szeretnénk néhány aktualitással szolgálni a kecskeméti vezetőség nevében.
Negyedévi taggyűlésünket 2016. november 5-én szombaton délután tartottuk a Cifrapalotában,ahol áttekintettük az augusztus 22-től eltelt időszakot, valamint a december 1-jei Japán Kulturális
Délután terveit és feladatmegosztását tekintettük át. Ez alkalommal mutatkozott be személyesen
új tagtársaink egyike, Dr. Mátyás Edit pszichoterapeuta, aki férjével, az egyébkéntküzdősportokban is jártas Horváth Józseffel a kecskeméti Dióhéj Vendéglő tulajdonos-vezetőjével
együtt lépett be nemrég a KABK kötelékébe. Csákváry János, alapító elnökünk, Aomori
partnerváros nagyhírű „Nebuta Fesztiválja” magyarországi bemutatója alkalmából még 1996-ban
kapott ünnepi relikviáit mutatta be. Kricskovics Zsuzsa pedig újabb origami modellek
bemutatásával örvendeztetett meg minket.
Alapos előkészületek, szervező- és toborzó munka után ugyanezen a napon délelőtt indult
Kerényi József alelnökünk és Podmaniczki Kinga vezetésével kezdő japán nyelvtanfolyamunk a
Katona József Gimnáziumban. Az érdeklődést és sikert mi sem jelzi jobban, minthogy néhány fővel
még menetközben gyarapodott is a tanfolyam létszáma, míg a lemorzsolódás minimálisnak
mondható. Így a december 17-ig tartó képzés törzslétszáma végig 30 fő körüli volt. Az önköltséges(KJG tanulók számára ingyenes!) tanfolyam méltányos összege fedezte a portaszolgálat költségeit,óraadó tagtársaink csak útiköltség térítést fogadtak el.
Dr. Csatári Bálint professzorral folytattuk a magyar, ezen belül Kecskemét és térsége, valaminta Duna-Tisza társadalom- és gazdaságtörténetét évtizedek óta folytató, ennek érdekében
tudományos műhelyt és intézetet is alapító Minamizuka Singo professzor emeritus (Csiba
Egyetem) születésének 75. évfordulóját köszöntő nemzetközi esszékötet szerzői körének és akiadás előkészítésének szervezését. A tizenkét szerző magyar és angol szöveget küld be 2017.
március 15-ig, amelyekhez japán összefoglaló is készül, míg az előszót Dr. Berend T. Iván
akadémikus, Minamizuka szenszei korábbi témavezetője (UCLA) írja. A kiadáshoz Kecskemét és
Szeged városok nyújtanak stabil támogatást, a fennmaradó nyomdai költséget előfizetésből
kívánjuk előteremteni. Megjelenését 2017. május vége-június elejére tervezzük és szeretnénk akötetet személyesen átadni Minamizuka professzor úrnak.
Az ígéretes nyelvtanfolyam mellett hasonlóan örömtelinek nevezhető a december 1-jénmegnyílott „Aomori tehetségei” című tárlathoz kapcsolódó rendezvény, a Japán Kulturális
Délután. Tagtársaink mellett számos pártoló, támogató és együttműködő (pl. Patkós László,
Palotás Endre, Pelle József) is részt vállalt a programból (KIO, Acsai Rita) , ami gasztronómiával(Varga Károly), origami-foglalkozással (Kricskovics Zsuzsa) és mozival (Csenkiné Túri Edit) egészül
ki. A tárlat december 22-ig volt látható a Hírös Agóra-KIO Diák Galériájában.
5

2017. MÁRCIUS

123. szám

December 22-én Méhesi Évával rövid szakmai látogatás keretében fogadtuk Kuragane Keit, a
PPKE Modern Kelet-Ázsia Kutatócsoport tudományos munkatársát és feleségét, Mijama Dzsunkót,
kultúratudományi szakértőt (Waseda Egyetem). Megbeszélésünkön szót ejtettünk a 2017. január
végén induló, illetve haladóbb szinten folytatódó japán tanfolyamhoz kapcsolódó eseményekről
(kandzsi-írás tanítás, gasztro tanfolyam, politológiai elődássorozat).
Mivel a KABK tisztújító közgyűlésének előkészítése és lebonyolítása csaknem egybeesett
Kecskemét Város Támogatási Programjának (VTP) pályázatkészítési időszakával, illetve a korábbi
elnöki ciklus zárszámadásával, ezért 2017. évi terveink megvalósításának elősegítése (japán napok,
nyelv- és gasztronómiai tanfolyam, Minamizuka-kötet) érdekében egyedi támogatási kérelmet
nyújtottunk be a polgármesterhez a nemzetközi keret terhére. Reméljük, hogy megkeresésünk
pozitív eredménnyel zárul és sikerül szerződést kötni egy körülbelül 200 ezer forintos
támogatásról.
Terveink szerint 2017. január 21-én beindítjuk az újabb japán nyelvtanfolyamot, amelyhez február
elejétől tíz alkalommal kandzsi-képzés is kapcsolódik. Január 23-án a partnervárosunk iskolai
alkotó köreivel hosszú évek óta kapcsolatot ápoló kecskeméti Arany János Általános Iskolában
nyitjuk az év tavaszán ideérkezett fametszetgyűjtemény kiállítását, amely véglegesen ott kerül
majd elhelyezésre. A japán ételkultúra iránt érdeklődők számára gasztrotanfolyamot indítunk
február 4-től. Szó van még origami és kanzasi (hajdísz, ünnepi dekoráció) szakkör, illetve kurzus
szervezéséről is. További információ: http://hiros.hu/kepzomuveszet/kultura/a-japan-kulturaujabb-szelete-tarul-fel-a-kio-ban és http://hiros.hu/hirek/japanul-bucsuztak-az-evtol.
Alapszabályunk értelmében a Kecskemét-Aomori Baráti Kör (KABK) éves tagdíja továbbra is
2.000 forint, amely átutalás esetén a K&H Bank 10402506-50526553-80491009 számlaszámra
indítható a befizető nevével. Ha valaki sárga postai csekken fizeti be a tagdíját, legyen szíves emailben vagy szóban tájékoztassa az elnökséget a befizetéséről.
Megköszönve egész éves támogatásukat, az egyesület mostani és leendő tagjainak, valamintbarátainknak szerencsés, boldog új évet, jó egészséget kívánok vezetőségünk nevében.
Kecskemét, 2016. december 28.

Dr. Kriston Vízi József
Elnök
kecskemet.aomori@gmail.com
https://www.facebook.com/kecskemet.aomori
Postacím: 6000 Kecskemét, Kápolna u. 24.

62017. MÁRCIUS

123. szám

Szombathely
Az MJBT-Szombathely idén tavasszal ismét rajzcsere programban vesz részt, amelynek kapcsán
a Japánból érkező rajzokból kiállítást tervezünk a tanév vége felé. A megnyitó során fogjuk a
programban részt vevő magyar gyerekeket jutalmazni.
A Japán Napot 2017. október 7-én az AGORA MSH-ban fogjuk megrendezni, ahová szokásos
programjaink mellett idén ismét Japánból várunk vendégeket. Jamasita Hiromi kimono stylist és
Kavata Hideki kimono fényképész a furiszode (lebegő ujjú kimonó) fényképezésének
kulisszatitkaival fogják megismertetni látogatóinkat. Reméljük, ezzel a hazánkban egyedülálló
bemutatóval ismét sikerül felkeltenünk az érdeklődést immár kilencedik alkalommal
megrendezésre kerülő rendezvényünk iránt.
Schmitt Csilla

Gasztronómia
Szaké szeminárium
2017. január 16-án érdekes előadásra került sor a Japán Nagykövetségen. Az ország egyik
legnagyobb szakégyártó vállalata „Szaké szemináriumot” tartott. A Hakutsuru Sake Brewing Co.
LTD céget 1743-ban alapították, székhelye Kobe város Nada kerületében működik, ahol agyártáshoz szükséges jó minőségű víz és rizsfajta rendelkezésre áll. A szemináriumot Dr. Nisimura
Akira professzor tartotta, aki elmondta, hogy a vállalat a többi gyár között előkelő helyen áll,exportot tekintve 50 országba szállít a világ minden tájára.
A továbbiakban a professzor kitért a szakégyártás történetére, amely 2000 évre nyúlik vissza,arra az időre, amikor Japánban a rizs termesztése elkezdődött. A Nara időszakban (645-710) már
központi felügyelet alatt gyártották és jelentős bevételi forrást jelentett a császári kincstárnak. Akésőbbiekben a termelés és a technológia sokat fejlődött, ebben egyes sintó szentélyek isszerepet kaptak a 12-15. században (pl. Kiotóban a Macuo-nagyszentély, Narában a Kofuku-dzsi
templom). Ebben az időben a technológia fejlesztése közben olyan eljárások is születtek,
amelyeket Európában csak sokkal később alkalmaztak (pl. pasztörizálás). Európában a középkori
Benedek-rendi kolostorok tevékenysége következtében fejlődött a sörgyártás technológiája.

Fotó: Borsányi Klára
72017. MÁRCIUS

123. számElőadásában a professzor kitért a szaké japán kultúrában betöltött szerepére is, például az
esküvői szertartás részeként vagy a felnőttéválás, nagykorúság elérése, tavaszi szakuravirágzás
szertartási szokásokban. Ezután részletesen foglalkozott a szaké szerepével a világ szeszes italai
között, valamint a gyártás során alkalmazott eljárások közötti különbségekkel. A szaké előállítása
legjobban a sör készítésével hasonlítható össze. Ott is a keményítő elbontása cukrokká azelsőrendű feladat, amelyet azután alkohollá kell erjeszteni. A sörnél a keményítő lebontása külön
fázisban történik (csíráztatás), addig a szakénál a lebontás és az erjesztés folyamatos eljárással
történik. A szaké íz és illatanyagainak kialakulása nagymértékben függ a rizs minőségétől,fajtájától, a víz minőségétől és a gyártási technológiától, ezért az egyes szakéfajták más és másérzékszervi tulajdonságokkal rendelkeznek. Ezek a tulajdonságok függenek a hőmérséklettől, deattól is, hogy milyen tipusú ételekhez alkalmazzák, ha például zsíros, nehéz ételek közben isszák,új ízek harmóniák keletkeznek ugyanazon minőségű szakéknál. Ezért nagyon fontos ezeket aváltozó tulajdonságokat az ételek és italok társításánál figyelembe venni. A japánok a szakét
nemcsak hűtve, szobahőmérsékleten, hanem melegen, esetenként forrón is isszák. Javasolt
típusok: 5-10 C0-on Namazake, Nigorizake, Sparkling; 10-15 C0-on Dai-gindzso, Dzsunmai-Gindzso,
Dzsunmai; 40-45 C0-on Honjúdzsozo Dzsunmai; 45-50 C0-on Hondzsozo Dzsunmai, Kosu. A szaké
mérsékelt fogyasztás esetén jelentős egészségvédő szereppel bír. Az étvágy fokozásán felül
csökkenti a vérnyomást, a cukorbetegség káros hatásait, előnyös a szívpanaszok enyhítésére,antidepresszáns hatása is van, de a kozmetikában is alkalmazzák.
A II. világháború utáni időszakban egyre erősödött a szaké iránti érdeklődés, az export
egyenletesen nőtt, olyannyira, hogy manapság már nemcsak Japánban állítanak elő szakét,
hanem Észak-Amerikában (USA, Kanada), Dél-Amerikában (Brazília) és Európában is (Norvégia)működnek szakégyárak. A megnövekedett érdeklődés arra késztette a gyárakat, hogy figyelembe
vegyék a különböző ízlésű vásárlók igényeit is. Ezért jelentős mértékű fejlesztésbe kezdtek, új
típusok jelentek meg a piacon (például pezsgő jellegű szaké), hogy az új igényeknek is meg
tudjanak felelni. A Hakutsuru Sake Brewing Co. LTD választék listáján jelenleg 45 fajta ital szerepel:
5 whiskey (alkoholtartalom 50%), 28 fajta szaké (alkoholtartalom 14-15%), 4 fajta szilvabor(alkoholtartalom 10-10,5%), illetve 8 fajta sör (alkoholtartalom 4-5%). Az árak a minőség ésűrtartalom függvényében változnak. A szeminárium résztvevői kipróbálták az egyes ételek ésszakéfajták ízérzetének változását a különböző ételtípusoknál és a szaké hőmérséklet
változásának hatását ugyanazon ételtípusoknál. A szűkkörű szaké szemináriumon a Magyar Japán
Baráti Társaság részéről Bassa Zoltán, Borsányi Klára, és Vadadi Kornél vett részt.
Vadadi Kornél

Fotó: Borsányi Klára

82017. MÁRCIUS

123. szám

Japán ételek bemutatójaFebruár 23-án Budapesten a JETRO budapesti irodájának szervezésében, a Japán Nagykövetség
támogatásával, japán ételeket mutattak be a szigetország három élelmiszergyártó, kereskedő
cége részéről. A helyszín Maki Stevenson főzőiskolája volt a Paulay Ede utcában. A rendezvény
elején megtudhattuk azt is, hogy Maki szant a napokban a „japán gasztronómia jószolgálati
nagykövetének” nevezték ki. A helyben működő konyha segítségével nemcsak csomagolt, hanemfrissen elkészített ételeket is megkóstolhattak a szakmai körből meghívott résztvevők, sőt egykérdőív segítségével azonnal értékelhették is azokat.
Számomra a legérdekesebbek az innovatív ételek voltak, mint például a juzu (citrus féle)ízesítésű és színű kaviár vagy ugyanez wasabi „kiadásban”. Kiváló fűszerezésű tintahalsaláta isszerepelt a kóstolóban. A ramen levesek a levesalapban különböztek egymástól: sós, szójaízű,miszo alapúakat is megkóstolhattunk. Jó pár olyan étel volt, mint például a svéd marhából készült
gjúdon (marhahús rizzsel), amelyet valójában Európában gyártanak európai alapanyagokból. Van,
amikor az alapanyag kínai, vietnámi (például halak). Így máris megfizethetőbb – a japán gyártók,az éttermekben pedig a séfek gondoskodnak arról, hogy elkészítésük japános legyen. Az unagi(tengeri angolna ízesítve, szeletelve, vákuumcsomagban fagyasztva) most az egyik legsikeresebb
termék Európában. A bemutató záróakkordjaként Maki Stevenson készített a résztvevők számára
és szeme láttára egy finom okonomijakit, szinte kizárólag magyar alapanyagokból. Az okonomijaki
egy pizza szerű tésztaétel, amelyben a tészta, a tésztába kevert apróra vágott káposzta ésgyömbér, valamint a tetejére kerülő szárított, vékonyra vágott bonito hal és az okonomijaki szósza legfontosabb, ezen kívül ízlés szerint keverhető bele sertéshús, zöldség vagy akár mocsi is.
Reméljük, hogy hamarosan találkozhatunk ezekkel a termékekkel, ételekkel az ázsiaiélelmiszereket árusító boltokban, valamint fogyaszthatunk belőlük éttermekben is!
Bassa Zoltán

Fotók: Borsányi Klára

92017. MÁRCIUS

123. szám

Ikebana
A tavasz hírnöke, a barackvirág
Tavasszal virágba borulnak a fák, így mi sem
természetesebb annál, hogy az évszak jellemző virágai
Japánban is elsősorban a gyümölcsfák virágai lettek.
Sorozatomban már bemutattam a cseresznyevirágot(szakura) és szilvavirágot (ume), így éppen itt az ideje sortkeríteni a barackvirágra (momo, 桃 , latin nevén: Prunus
persica).
Az őszibarack őshazájának Európában sokáig Perzsiát
tartották, de a növényt kínai írott forrásokban említik
legkorábban, ezért most már tudjuk, hogy valójában Kínából
származik. A középkorban Itálián és Franciaországon
keresztül terjedt el Európában, ezért sokáig magyarul isfrancia baracknak nevezték. Japánba azonban természetesen Kínából került.
Az őszibarackot Kínában a régi időkben olyan gyümölcsnek tartották, amely hosszú életet ésörök fiatalságot ad, ráadásul az ártó szellemeket is távol tartja. Úgy hitték, a bölcs hegyi remeték
ereje is a barackból táplálkozik. A néphiedelem szerint barackfából készült íjjal és nyíllal leadottlövés elűzi a gonosz szellemeket, míg a szántóföldbe szúrt barackág távol tarja a kártékony
rovarokat. Gyümölcse jó ómennek számít, ezért ünnepi alkalmakkor barack alakú mandzdút(babpasztával töltött édesség) fogyasztanak.
Japánban is régtől fogva a gonoszt elűző erőttulajdonítottak az őszibaracknak. A Japán
teremtéséről szóló mítoszgyűjteményben, aKodzsikiben, Izanagi, a japán szigeteket teremtő
istenpár férfi tagja úgy űzi el az őt üldöző Jomocusikome nevű boszorkányt, hogy barackkal dobálja
meg. Erre a hitre épül japán egyik leghíresebb
népmeséje, Momotaró, a Barackfiú története is. A
mese szerint egy gyermektelen idős pár egy napon
egy barackot talál a folyóban, melyből hamarosan
Momo mandzsú, Fotó: Katorisi, Wikipédia:megszületik egy fiúgyermek, akit Momotarónak
https://commons.wikimedia.org/w/index.php?curid=7280099
neveznek el. Momotaró felcseperedvén legyőzi az
országot rettegésben tartó ördögöket és mesés kincsekkel tér haza idős szüleihez.
Március 3-a Japánban a Lányok ünnepe, azaz Hinamacuri, de szokás rá Momo no szekku (barackünnep) néven is hivatkozni. Ennek oka az, hogy a régi naptár szerinti harmadik hónap harmadik
napján általában éppen virágoztak az őszibarackfák. A mai napig is szokás a lányos házaknál
többek között barackot is felajánlani az ünnepi oltáron, hogy a lányok biztonságban legyenek azártó szellemektől és egészségesen növekedjenek.
A barack jelentésű momo szót az alábbi írásjeggyel írjuk japánul: 桃. Van azonban a száz
jelentésű 百 kandzsinak is momo olvasata (ez az ősi japán nyelvből származó korai ejtésváltozat),10

2017. MÁRCIUS

123. számés ez a barackkal való véletlen hangalaki azonosság vezetett ahhoz, hogy a 100 Japánban
szerencsés szám.
Rengeteg jó szerencsét hozó attribútuma mellett azonban a barackfa elsősorban haszonnövény.
Az ázsiai hagyományban mindig is igen sokoldalúan használták, amellett is, hogy természetesen
gyümölcsét leszüretelték: a hagyományos kínai gyógyászatban gyümölcsét vérkeringésjavító, míg
bimbóját víz- és hashajtó tulajdonságai miatt alkalmazzák szívesen, kérgéből pedig növényi alapú
festék készül.
A barackfák március közepétől kezdenek
virágozni. A virágok színe a fehértől a sötét
rózsaszínig terjedhet és általában öt sziromlevélből
állnak, ezért a rózsaszín őszibarackvirág nagyonhasonlít a szakura virágára. Ráadásul a rózsafélék
családjába tartozó fa lévén, ágai könnyen
hajlíthatóak és nehezen törnek, ezért az
ikebanában nagyon jól alkalmazható.
És még hozzájutni is könnyű, hiszen nálunk isigen elterjedt gyümölcsfa. Olyan régóta termesztik nálunk, hogy bizonyos területeken elvadult,
így erdőszéleken is találkozhatunk vadbarackkal. Az elterjedt tévhittel ellentétben, nem kedveli ahomokos talajt, de megél rajta – tulajdonképpen bármilyen talajon megél. Szerencsére amérsékelt éghajlatot kedveli, így a magyar éghajlati viszonyok ideálisak számára. Ha tehetjük,érdemes ültetni egy fácskát a kertünkbe, hiszen ezzel két legyet ütünk egy csapásra: márciusban
szép ikebana készülhet ágaiból, nyár végén pedig finom gyümölcsöt szedhetünk róla.
Hajnal Krisztina

Érdekesség
A japán vezetéknevek története
Kis Erdő, Folyótorkolat, Magas Híd, Fenyőfa Töve... Ha azt mondom, hogy ezek emberek
személynevei, akkor sokaknak valószínűleg inkább az indiánok jutnak eszükbe, semmint a TávolKelet. Ám a fent említett példák mind gyakori japán vezetéknevek – Kobajasi, Kavagucsi, Takahasi
és Macumoto – fordításai.
A japán vezetéknevek kialakulása merőben különbözik az őt környező országok szokásától,Kínában például már 3000 éve léteznek vezetéknevek, míg a felkelő nap országában ez mindössze
alig több, mint 100 éves hagyomány. Ami szintén eltér, hogy míg Kínában csak párezer családnév
ismert – és ez az egymilliárd számú lakosra levetítve igen csak csekély szám –, addig Koreában
még annyi sem: kevesebb, mint 300. Ezzel szemben Japánban egyes becslések szerint ezer
emberre jut egy vezetéknév.
A japánok nagy része sokáig nem rendelkezett családnévvel, a nemesi származásúakat
leszámítva. Ezt 1587-ben egy törvény kifejezetten megtiltotta minden, nem szamuráj-származású
lakosnak; addig nem vették ezt annyira szigorúan. De onnantól olyan kiváltságnak számított ez,
11

2017. MÁRCIUS

123. szám

hogy a 19. században volt olyan daimjó (vidéki feudális hadúr), aki pénzért árult vezetéknevet azarra nem jogosultaknak.
Persze ha egy falun belül több közembert is ugyanazon az utónéven hívtak, akkor azért
valahogy igyekeztek megkülönböztetni őket. Emiatt nem hivatalosan hozzábiggyesztettek
valamilyen jelzőt a nevük mellé, például az apjuk nevét, a mesterségüket, vagy szülőhelyüket, deez nem volt formálisan elismerve.
A Meidzsi-restauráció alatt viszont többek között ezt is megváltoztatták: 1898-ban egy
rendeletben kifejezetten kötelezték a lakosságot, hogy onnantól minden családnak legyenvezetékneve is, hogy a társadalom minden tagját be tudják regisztrálni egy központi
nyilvántartásba. Voltak, akik az addig is nem hivatalosan használt megkülönböztető jelzőt, például
az apjuk nevét választották erre a célra; legtöbben papokhoz fordultak, hogy azok találjanak ki
megfelelőt, de olyanok is akadtak, akik egyszerűen csak maguktól alkottak egyet. Például úgy,hogy széttekintettek, milyen természeti, környezeti dolgokhoz laknak közel, és arról nevezték elmagukat. De maguk a felkért papok is sokszor ehhez a módszerhez folyamodtak.
Mivel a legtöbb közember földműves volt, nem csoda, hogy annyi családnévben szerepet
kapott a „rizsföld” ( 田 ) szó, amit vagy „ta”-nak vagy „da”-nak ejtenek.
Például Tanaka (田中 = „rizsföldön”), Hirota (広田 = „széles rizsföld”), Terada (寺田 = „templomrizsföld”), Haruta (春田 = „tavasz-rizsföld”), Higasida (東田 = „keleti rizsföld”), Isida (石田 = „kőrizsföld”).
A rizsföldön kívül gyakori visszatérő elem sok más természeti képződmény is, például 川 =„folyó” [kava / gava], 山 = „hegy” [jama], 原 = „mező / föld” [hara / no], 松 = „fenyő” [macu], 沢= „mocsár” [szava / zava], 杉 = „cédrus” [szugi], 栗 = „gesztenye” [kuri], 竹 = „bambusz” [take /dake]. Ezeket egymással is lehetett kombinálni, pl. 山川 = „hegy + folyó” [Jamakava / Jamagava].
Melléknévvel is egyedibbé tehették, például ha hozzátoldották a „kicsi” (小) vagy „nagy” (大)írásjegyét. Ilyen nevek például a Kohara (小原 = „kis mező), Kojama (小山= „kis hegy”), Ójama (大山 = „nagy hegy”), Ótake / Ódake (大竹 = „nagy bambusz”). Az égtájak hozzáillesztése is számtalanújabb verziót eredményezett, például Kitagava (北川„északi folyó”), Kitamura (北村 = „északifalu”), Higasida (東田 = „keleti rizsföld”), Minamijama (南山 = „déli hegy”), Nisimacu (西松 =„nyugati fenyő”).
A mai japán vezetékneveknek majdnem 90%-át ilyen elhelyezkedést leíró szavak teszik ki –legyen szó akár természeti elemek alapján betájolt pontról, akár konkrét falvak, városok neveiről.
A maradék nagy része pedig általában szakmák, régi nemzetségek nevei. A lehetséges
kombinációk számát fel sem lehet mérni. Arról nem is szólva, hogy az írásjegyeknek több kiejtése
létezik, ezért ha látunk is egy nevet leírva, nem biztos, hogy első tippre úgy fogjuk kiolvasni, ahogy
azt a név használója anyakönyveztette. Például a „hegy” és „száj/nyílás” kombináció ( 山口),
kiejthető úgy, hogy Jamagucsi, Jagucsi, Jamakucsi és Jamanokucsi. Ezért az a legbiztosabb, ha az
illető szóban is bemutatkozik.
12

2017. MÁRCIUS

123. szám

Másrészt ha egy névnek csak a kiejtését halljuk, akkor nem biztos, hogy leírva felismerjük az
ismerősünk nevét, mivel az összerakható több írásjegy kombinációjával is. Például a Kabutocsaládnév a következő módokon is ismert: 甲 , 兜 , 加 太 , 甲 頭 , 加 部 東 és 鹿 伏 兎 .
Ezért mikor egy japán bemutatkozik – hacsak nem ad névjegykártyát –, általában azt is részletezi
szóban, hogy mely jegyekkel íródott a neve.
Érdekes jelenség, hogy a névadás másik irányban is működhet: amikor nem azt keresik, hogy
hogyan alkossanak tárgyakból személyneveket, hanem személynevekből születnek tárgyak nevei.
Valószínűleg nem annyira köztudott, hogy több világszerte ismert japán márka igazából nem más,mint japán vezetéknevek – legtöbbször az alapítójukról neve. Például a Suzuki egyike a tíz
leggyakoribb családnévnek, ami a „csengő” és „fa” írásjegyeiből tevődik össze. Annyiban
különböztetik meg a márkát és az embert, hogy míg egy személy nevét kandzsival írják (鈴木), amárkát katakana szótagírással (スズキ).
Vagy például – még mindig az autóknál maradva – a Mazda csak latin betűkkel leírva Mazda,
japánul ez マ ツ ダ [Macuda], ami szintén egy gyakori vezetéknév ( 松 田 ).
Ugyanez a helyzet a Yamahával, Toyotával, Kawasakival, Tamiyával, Hondával is.
Ez nem idegen jelenség a magyar nyelvben sem, gondoljunk csak a Szamos marcipánra vagy a
Rubik-kockára. Mindössze itthon nem olyan ismert tény, hogy ha a Suzuki autóról beszélünk, az
náluk olyan, mintha mi azt mondanánk: Szabó autó.
Romhányi Olívia
Felhasznált források:https://en.wikipedia.org/wiki/Japanese_namehttp://www.japantimes.co.jp/life/2009/10/11/general/the-long-road-to-identity/#.WLAP99_fIU
http://surnames.behindthename.com/submit/names/usage/japanese
https://www.tsunagujapan.com/10-japanese-brands-named-after-their-founders/
https://en.wikipedia.org/wiki/Korean_name

Haiku Rovat
Az alábbiakban a Károli Egyetem diákjainak haikuit közöljük, amelyek a japán NHK tévécsatornaáltal felvett haiku órán készültek.
Kója hegyenvirágzásba borulnak
Japán rügyei
Lukács Adél

Cseresznyevirág
hullott a lábam elé –álmodtam csupán...
Pataki Anett

Bikkuri neFudzsiszan no juki
nacuna no ni
Laky Balázs
132017. MÁRCIUS

123. szám

Olvasnivaló
Ními Nankicsi: A kis róka kesztyűje

A messzi északról jövő hideg tél beköszöntött abba a sűrű erdőbe is, ahol a kis róka és a mamájaéldegélt. Egyszer egy bizonyos reggelen a rókakölyök kibújt a meleg barlangjukból, hogy sétálni
menjen. Ment is volna, ám egy pillanat múlva nagyot kiáltott:- Jajj! - s már iszkolt is vissza az odúba.
- Mama, mama, valami belement a szemembe! Gyere kérlek, és vedd ki gyorsan! - siránkozott,miközben mancsával a szemét dörzsölte.
A rókamama riadtan odaszaladt a még mindig szemét takargató rókakölyökhöz, óvatosan
lefejtette mancsait, hogy megnézze, mi lehet az, ám semmit sem talált. Odament hát a barlang
szájához, és amint kikukucskált, rögtön megértette, mi történt.
Az éj leple alatt mindent vastagon belepett a fehér hó. A friss havon játszadozva megcsillantaka napsugarak, és ugyan nem ment semmi a rókakölyök szemébe, minden olyan ragyogóan fehér
volt, hogy a kis rókát valósággal elvakította a látvány.
A rókakölyök visszament játszani. Akkorákat ugrott körbe-körbe a pihepuha havon, hogy atappancsai nyomán felszálló porhó kis szivárványokat vetett a napsütésben. Amint így
ugrándozott, egyszer csak ‘ZUTTY!’ az egyik fenyőágról hatalmas robajjal lecsúszott egy adag hó,
pont a kis rókára. Mint apró zsemlemorzsák, úgy pergett továbbra is a csillogó fehér porhó a
rókakölyök feje búbjára, mire az ijedtében akkorát ugrott, hogy jó tíz métert gurult a másik irányba.
A rókakölyök értetlenül állt a dolgok előtt, még sosem látott ilyesmit. Visszafordultában azt
látta, hogy a fenyőfáról, mint valami fehér szelyemszalag, egyik ágról a másikra egész lavina
csúszott le, pontosan oda, ahol az előbb ő is játszott.
Nemsokára vissza is tért a rókaodúba.
- Mama, nagyon fáznak a mancsaim! - mondta vacogva, miközben mindkét hóáztatta és
bazsarózsa színűre fagyott mancsát az anyukája orra alá dugta. A rókamama látva a kipirosodott
mancsokat, lágyan rálehellet, miközben gyengéden dörzsölgette tenyerében a kis róka
tappancsait.
- Látod, mindjárt megmelegszel. A hó is elolvadt már, mindjárt jó meleg lesz - mondta a rókamama,de igen csak aggasztotta a gondolat, hogy a kicsinyének fázik a mancsa, így arra gondolt, amint
beesteledik, lemegy a közeli városba és szerez egy pár kesztyűt, ami pont illik a kis rókára.
Hamarosan leszállt a koromsötét éjszaka, mintha árnyékba akarna burkolni erdőt – mezőt, deakárhogy is próbálkozott, a havas táj csillogását csak nem tudta elfedni. A két aranyszínű róka

14

2017. MÁRCIUS

123. szám

elindult az odúból kesztyűt venni. A rókakölyök a mamája bundás hasa alatt lépdelt, kis kerek
gombszemével izgatottan jobbra-balra tekintgetve.
Mentek, mendegéltek, mire egyszer csak előtűnt a távolból egy fényes pont. Ahogyan ezt a kis
róka meglátta, elkiáltotta magát:- Mama, leesett egy csillag!
- Az ott nem egy csillag, - válaszolta a rókamama, és hirtelen megtorpant - azok ott a város fényei.
A városi fényeket látván a rókamamának eszébe jutott egy szörnyű emlék, amikor egy
rókacimborájával a városba ment. Egy parasztház udvarához értek, és hiába a kérlelte, rókabarátja
csak nem akart rá hallgatni: megpróbált egy kacsát ellopni. Ahogyan ezt a gazdasszony meglátta,úgy megkergette őket, hogy kis híján ráment a bőrük is.
- Mama, miért álltál meg? Gyerünk, menjünk tovább! - hallatszódott a kis róka unszolása az anyja
hasa alól, de a rókamama lábai csak nem akartak mozdulni. Hiába, nem volt mit tenni, egyedül
kellett a kis rókának a városba mennie.
- Kicsim, add csak ide az egyik mancsod - mondta a rókamama. Ahogyan a kicsinye mancsát asajátjai közé fogta, a kölyökmancs egyszerre átváltozott egy apró gyermekkézzé. A rókakölyök
először meglepődve kinyújtóztatta ujjacskáit, majd próbaképp csipkelődött vele kicsit, végül az
orrához emelte és jól megszaglászta az ijesztő végtagot.
- Mama, mi ez a furcsaság? - kérdezte a kis róka nagy szemeket meresztve az átváltozott mancsra.
A hó ragyogása is nagyon megijesztette, de ez a különös emberi kéz mindenen túltett. Akárhogy
is nézte, csak nem tudott betelni a kéz látványával.
- Ez bizony egy emberi kéz. Jól figyelj rám, kicsim. Ha lemész a városba, rengeteg emberlakta házat
fogsz találni. Csak egyetlen házat keress, aminek a cégérén egy selyemkalapot látsz. Ha
megtaláltad, kopogj be az ajtaján és hangosan köszönj a boltosnak, hogy ’Jó estét!’. Ezután aboltos majd kinyitja résnyire az ajtót. Itt van ez az elvarázsolt gyerekkezed, nyújtsd csak be az ajtó
nyílásán, miközben azt kérdezed: „Tudna nekem egy pár kesztyűt adni egy ekkora kézre?”
Megértettél, kicsim? Még véletlenül se mutasd meg a másik kezedet! - figyelmeztette a kis
rókakölyköt az anyja.
- De hát miért? - kérdezte a kicsi róka.
- Ha az ember rájön, hogy róka vagy, nemcsak, hogy kesztyűt nem kapsz, de még olyan
szörnyűségre is vetemedhet, hogy ketrecbe zár! Az emberek félelmetesek!
- Ó! - jajdult fel ijedtében a kis róka.
- Soha ne mutasd meg a rókamancsodat, csak ezt a másikat, a gyerekkezedet! - mondta aggódóan
a rókamama, s azzal két ezüstpénzt varázsolt elő, majd beleszórta a rókakölyök gyerektenyerébe.
A kis róka követve a város fényeit, óvatosan lépdelt a hófödte mezőn keresztül. Habár először
csak egyetlen fényt látott, nemsokára a fényforrásból kettő lett, majd három, végül már tíz lámpás
15

2017. MÁRCIUS

123. szám

fénye ragyogott az éjszakában. Ahogyan így mendegélt, úgy képzelte, csillagok közt jár, amik hol
vörösen izzanak, hol sárgán, vagy kéken.
Kisvártatva megérkezett a városba, ahol minden ház ajtaját zárva találta, csak fentről, a magas
ablakokból kiszűrődő fénycsík világította meg melegen az utcakövet.
A legtöbb ház boltjának neve felett kis elektromos lámpa függött, így miközben a rókakölyök akalapost kereste, jól ki tudta venni a boltok cégérein, mit árulnak épp. Voltak ott biciklit,szemüveget és mindenféle egyéb dolgokat ábrázolók is. Néhány tábla még újra is volt mázolva,
másokról pedig úgy pergett a festék, mint a vakolat, de a kis róka mit sem értett a táblákhoz.
Sosem járt még városban.
Végre megérkezett a kalaposhoz. Ahogyan azt a mamája is megmondta az idefele vezető úton,a cégéren egy nagy fekete cilinder állt, amit mindezek tetejébe még egy kis kék elektromos lámpa
is megvilágított, hogy jobban lehessen látni.
A kis róka illedelmesen bekopogott, ahogyan azt a mamája tanácsolta.
- Jó estét! - rikkantotta.
Mozgolódás és léptek zaja hallatszódott bentről, mire hamarosan kinyílt az ajtó, épp csak
annyira, hogy a pár centis résen vékony fényszalag szűrődjön ki a hótól csillogó utcára.
A vakító fényárban megtorpanva a kis rókakölyök véletlenül a rossz mancsát nyújtotta oda aboltosnak – pont azt, amitől az anyja óva intette, hogy semmiképp se mutassa meg.
- Kaphatnék kérem egy pár kesztyűt, ami pont a kezemre illik?
„Nocsak!” Gondolta magában a boltos, „Ez bizony egy rókamancs. Csak nem kesztyűt szeretne
venni? Le merném fogadni, hogy pár falevéllel akar majd fizetni” - dohogott magában, de aztán
így szólt:- Kéretik előbb fizetni!
A kis róka így is tett, átnyújtotta a két ezüstpénzt a boltosnak, amit ez idáig a gyerekkezében
szorongatott. A boltos a mutató- és a hüvelykujja közé csippentette a két ezüstpénzt, s azok ’csirrcsörr!’ boldogan csilingelve adták tudomásul, hogy bizonyosan nem falevelek. A boltos ekkorelővett két gyerekméretű gyapjúkesztyűt a fiókból és a rókakölyök mancsára helyezte. A kis róka
megköszönte, s azzal elindult hazafelé.
„A mama azt mondta, az emberek félelmetesek, de hát végső soron nem is olyan ijesztőek,gondolta magában a kis rókakölyök. Nem is csinált semmi szörnyűséget a boltos, amikor amancsomat meglátta.”
A kis rókát kíváncsivá tette a kaland, vajon milyenek is lehetnek ezek az emberek?
Ahogyan az egyik ablak alatt elhaladt, egy kiszűrődő beszédfoszlányra lett figyelmes. Mi lehet
ez a kedves, megnyugtató hang? A hang olyan elbűvölően lágy volt, hogy a rókakölyök megállt és
tovább hegyezte a fülét.
16

2017. MÁRCIUS

123. szám„Csicsíja babája,
Itt van a mamája,
Aludj csak szépen
Anya ölében.”A kis róka biztos volt benne, hogy az éneklő ember csakis egy anyuka lehetett. Éppen olyan
anyuka, mint az ő rókamamája, hiszen az ő mamája is ugyanilyen dalokat szokott neki dúdolni
elalvás előtt, hogy álomba ringassa.
Aztán meghallotta egy kisgyerek hangját is.
- Mama, amikor ilyen hideg van, mint ma este, a kis rókák biztosan sírnak, mert fáznak az erdőben!
Ismét az anyuka hangját hallotta:- Minden kis rókakölyöknek van egy anyukája az erdőben, aki ugyanígy elringatja az odújában,amíg a kicsinye álomba nem szenderül. Most itt az idő, hogy te is elaludjál. Vajon ki fog hamarabb
elaludni, te vagy a kis róka az erdőben? Biztosan te leszel az.
Ahogyan ezt a kis róka hallotta, feltámadt benne a vágy, hogy újra a mamájával lehessen, ígyaztán hatalmasokat ugorva eliramodott.
A rókamama ugyanott várta vacogva, ahol elbúcsúztak. Annyira aggódott, hogy amikor
meglátta a kis rókát, alig tudta könnyeit visszatartani, miközben boldogan megölelte kicsinyét. Az
erdő felé vették az irányt. Tappancsaik nyomában enyhe kékes árnyékot vetett a hold, de a két
róka aranyló bundája csak úgy ragyogott atündöklő holdfényben.
- Mama, az emberek nem is félelmetesek!
- Igazán?
- Véletlenül az igazi mancsomat nyújtottam
oda a boltosnak. De nem is akart megfogni.
És még ezeket a szép meleg kesztyűket isodaadta! -válaszolta a kicsi róka, s mindezt
bemutatva boldogan tapsikolt kesztyűs
mancsaiban.
- Nahát!- ámuldozott a rókamama - Talán
nem is olyan rosszak az emberek. Talán
egyáltalán nem is olyan rosszak.
Fordította: Baross Dorottya

17

2017. MÁRCIUS

123. szám

Az alábbiakban az elmúlt időszak eseményein készült fényképekből szemezgetünk.

18

2017. MÁRCIUS

123. szám

Fotók: Borsányi Klára
A Kizuna következő száma várhatóan 2017. június első felében jelenik meg. Cikkeiket,
hozzászólásaikat május végéig küldhetik el Horváth Alíz szerkesztőnek (holiza5@gmail.com). Aki
felszeretne
iratkozni
naprakésze-maillevelezőlistánkra,azaz
mjbtsubscribe@yahoogroups.com címre írjon levelet! Honlapunk: http://mjbt.hu és
www.facebook.com/mjbt.hu.
KIZUNA – megjelenik negyedévente. Alapította Szentirmai József. Kiadja a Magyar-Japán Baráti
Társaság. (Nemzetek Háza, Budapest, VI. Bajza u. 54.)19

2017. MÁRCIUS

123. szám

A Magyar-Japán Baráti Társaság helyi csoportjainak és tagozatainak elérhetőségei:Baja: Balogh Nikolett. Tel.: 06 20 2435321 E-mail: nikitta-san@hotmail.com
Dunaújváros: Németh Irma. E-mail: cirmi63@gmail.com
Győr: Horváth Ferenc. Cím: 9023 Győr, Ifjúság krt. 35. Tel. (munkahely): 96/516-675
Mobil: 70/705-6262 E-mail: horvferivk@freemail.hu
Gyula: Gyula MAPON Gyulai Magyar-Japán Kulturális Egyesület (mapon.gyula@gmail.com), Fodor
György (alapító elnök: georgefrill@gmail.com; 06-20-397-0344); Hankó Ferenc (alapító
alelnök: ferenc.hanko@t-online.hu; 06-30-486-2170)
Hódmezővásárhely: Hegyi Attila. Tel.: 36-20/494-7657 E-mail: hegyi.attila@oriens.hu
Cím: 6800, Hódmezővásárhely, Ötvenhat mártír 2/A.
Web: www.japanrolminden.hu/mjbthmvhely
Kecskemét-Aomori Baráti Kör: Kerényi József. Tel.: 30 871 5934
E-mail: kecskemet-aomori@t-online.hu.
Keszthely: Móroczné Komáromi Gyöngyi. Tel.: 30 629 4038 E-mail: gyongyi@jmik.hu
Web: www.jmik.hu
Miskolc-Görömböly: Dr. Ujaczki Tibor. E-mail: ujaczki@citromail.hu. Cím: 3516 Miskolc, Szolártsik tér 4.
Pécs: Wogerné Sági Judit. Tel.: 30 901 3254 E-mail: sagi.judit@gravirtechnika.hu
Székesfehérvár: Schwerlichowszky László. Cím: 8000 Székesfehérvár, Tóvárosi ln. 50.III.10.
Tel.: 06/20-9316-117;20/278-7024 (l./fax: (36) 22/505-544)
E-mail: schwerly@t-online.hu Web: www.magyarjapanklub.hu
Szentendre: Bassa Zoltán. Tel.: 06 30 9351256 E-mail: zoltanbassa@gmail.com
Szolnok: Kovács Mihály. E-mail: misi-bacsi@freemail.hu
Szombathely: Schmitt Csilla. Tel.: +36309579059 Fax: +3694321384
Cím: 9700 Szombathely, Thököly út 27. Web: www.mjbt-szombathely.mlap.hu
Tolna megye: Balogh Jenő. E-mail: mabruk@terrasoft.hu, baloghj@terrasoft.hu
Vác: Gyarmati Péter. E-mail: leiningen@freemail.hu
Zalaegerszeg: dr. Szigethy István, Tel: 30/9373894, E-mail: szigethyi@freemail.hu
Veszprém-megyei Magyar-Japán Baráti Társaság: Kutics Károly.
E-mail: kutics.karoly@chello.hu
Tagozatok és vezetőik:Gasztronómiai Tagozat: Borsányi Klára. E-mail: borsanyi.klara@gmail.com
Haiku Tagozat: Vihar Judit. E-mail: jvihar@gmail.com
Ikebana Tagozat: Hajnal Krisztina. E-mail: krisztinahajnal@gmail.com
Japánkert Tagozat: Dani Zoltán. E-mail: dani.zoltan@gmx.net
Japán öltöztetés Tagozat: Csalló Edina. E-mail: a2yuki@gmail.com
Kalligráfia Tagozat: Zopcsák Ferenc Zsolt. E-mail: zopcsakferi@gmail.com
Origami Tagozat: Villányi Mariann (Magyar Origami kör). E-mail: mariann.villanyi@gmail.com
Reiki Tagozat: Petrik Márta Magdolna. E-mail: pemama_3@hotmail.com, Tel.: 06 20 460-9104

20